text: [{"text_idx": "#000001", "text": "Reiley vil vera millum tey bestu"}, {"text_idx": "#000002", "text": "Seinastu f\u00f8rini hevur Danmark ikki megna\u00f0 at koma i\u0301 Eurovision-finaluna. Ta\u00f0 skal ikki henda i\u0301 a\u0301r, sigur Reiley"}, {"text_idx": "#000003", "text": "F\u00f8royska umbo\u00f0i fyri Danmark til a\u0301rsins Eurovision sangkapping, hevur \u00e6tlanir um at blanda seg upp i\u0301 oddastri\u0301\u00f0i\u00f0 i\u0301 altjo\u0301\u00f0a sangkappingini i\u0301 Liverpool leygardagin."}, {"text_idx": "#000004", "text": "I\u0301 a\u0301r er ta\u00f0 ti\u0301ggju a\u0301r si\u0301\u00f0ani Danmark seinast vann kappingina, ta\u0301 Emmelie de Forest vann vi\u00f0 \u201cOnly Teardrops\u201d i\u0301 2013. Si\u0301\u00f0ani ta\u0301 er ta\u00f0 bert eydnast Danmark tv\u00e6r fer\u00f0ir at koma millum ti\u0301ggju tey bestu."}, {"text_idx": "#000006", "text": "Hetta hevur f\u00f8royski Rani Petersen, sum a\u0301 altjo\u0301\u00f0a pallinum kallar seg Reiley, \u00e6tlanir um at broyta."}, {"text_idx": "#000007", "text": "- Eg vo\u0301ni at kunna bro\u0301ta hesa ringu gongdina \u2013 vit skulu i\u0301 finaluna. 100 prosent, sigur Reiley i\u0301 samr\u00f8\u00f0u vi\u00f0 Ritzau ti\u0301\u00f0indastovuna i\u0301 dag."}, {"text_idx": "#000009", "text": "Reiley vi\u00f0gongur, at ta\u00f0 liggur eitt a\u0301vi\u0301st try\u0301st a\u0301 honum, nu\u0301 Danmark ikki hevur veri\u00f0 i\u0301 Eurovision finaluni si\u0301\u00f0an 2019."}, {"text_idx": "#000010", "text": "Veddingarfyrit\u00f8kurnar geva honum heldur ikki teir sto\u0301ru m\u00f8guleikarnar, men Reiley sja\u0301lvur try\u0301r upp a\u0301 ta\u00f0."}, {"text_idx": "#000011", "text": "Og ta\u00f0 \u00e6tlar hann at gera vi\u00f0 einum serligum pall-showi, sum ver\u00f0ur r\u00e6ttiliga \u00f8\u00f0rvi\u0301si enn ta\u00f0, sum hann hev\u00f0i, ta\u0301 hann vann donsku melodigrandprix kappingina i\u0301 februar."}, {"text_idx": "#000012", "text": "I\u0301 donsku finaluni hev\u00f0i hann dansarar vi\u00f0 a\u0301 pallin, men ta\u00f0 hevur hann ikki hesafer\u00f0."}, {"text_idx": "#000013", "text": "- Eg vo\u0301ni veruliga, at fo\u0301lk fara at da\u0301ma pall-showi\u00f0 hja\u0301 m\u00e6r, ti\u0301 vit hava lagt no\u0301gva orku i\u0301 ta\u00f0, sigur Reiley vi\u00f0 Ritzau."}, {"text_idx": "#000014", "text": "Enn hevur almenningurin ikki s\u00e6\u00f0 so no\u0301gv til pallframf\u00f8rsluna. A\u0301 pallinum kemur at standa naka\u00f0, i\u00f0 li\u0301kist einum hu\u0301si vi\u00f0 ymsum litri\u0301kum ru\u0301mum. Reiley vo\u0301nar, at hesin leikgripurin fer at vinna hj\u00f8rtuni hja\u0301 hyggjarunum. Men hann vo\u0301nar eisini, at to\u0301nleikurin i\u0301 sja\u0301lvum s\u00e6r eisini kann vinna til si\u0301\u00f0st."}, {"text_idx": "#000015", "text": "- Ta\u00f0 er ein poppsangur, sum sny\u0301r seg um eitt eitrandi k\u00e6rleikssamband. Ta\u00f0 haldi eg, at \u00f8ll hava veri\u00f0 i\u0301gj\u00f8gnum. Eg vo\u0301ni, at fo\u0301lk, i\u00f0 hoyra sangin, kunnu kenna okkurt aftur, sigur Reiley."}, {"text_idx": "#000017", "text": "Eurovision ver\u00f0ur i\u0301 a\u0301r hildi\u00f0 i\u0301 enska sto\u0301rby\u0301num Liverpool. Ukraina vann annars finaluna seinast, men kann ikki vera vertur i\u0301 a\u0301r orsaka av russisku innra\u0301sini."}]